OKRESNÁ PROKURATÚRA ČADCA 
Slovenských dobrovoľníkov 2749/12 A, 022 74 Čadca 4	

Číslo: Pv 109/13/5502	Čadca 19.05.2016 
EEČ: 2-37-68-2016

U Z N E S E N I E

Trestná vec:	obv. XXXXX 
Trestný čin:	Prečin Legalizácia príjmu z trestnej činnosti podľa § 233 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 
Rozhodol: 	prokurátorka Okresnej prokuratúry Čadca 
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Legalizácia príjmu z trestnej činnosti podľa § 233 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 

na tom skutkovom základe, že:
dňa 20.01.2013 v čase o 05.00 hodine, sa po predchádzajúcej vzájomnej ústnej dohode stretol pred XXXXX neďaleko kruhového objazdu, s doposiaľ nestotožnenou osobou, ktorá ho zaviezla vozidlom značky XXXXX, nezisteného evidenčného čísla, na presne nezistené miesto – sídlisko vo XXXXX k vozidlu značky XXXXX, čiernej farby, ktoré táto osoba bez riadneho kľúča otvorila a naštartovala, pričom po tomto si do vozidla značky XXXXX nasadol XXXXX, ktorý mal podľa, už vo vozidle nainštalovanej GPS navigácie v poľskom jazyku, previesť vozidlo z XXXXX so mesta XXXXX s tým, že za prevoz mu bude vyplatená suma vo výške 2.000 zlotých, pričom pred samotným prevozom vozidla obdržal od doposiaľ nestotožnenej osoby len finančnú hotovosť v sume 50,- € na nákup nafty, doklady o evidencii vozidla a kľúče od riadenia vozidla značky XXXXX si osobne neprevzal, pričom počas celej trasy prevozu vozidla bol opakovane telefonicky, ako aj SMS správami kontaktovaný doposiaľ nestotožnenou osobou, ktorá ho sprevádzala vo vzdialenosti približne 300 metrov pred vozidlom XXXXX a opakovane mu podávala inštrukcie týkajúce sa uvedenej trasy až po obec XXXXX kde bol dňa 20.01.2013 v čase o 10.15 hodine zadržaný hliadkou Obvodného oddelenia Policajného zboru XXXXX nakoľko po uvedenom vozidle bolo NÚ SIRENE v XXXXX dňa 19.01.2013 vyhlásené pátranie po uvedenom vozidle a to v celom schengenskom priestore.      
lebo trestné stíhanie je neprípustné, preto že  tak ustanovuje medzinárodná zmluva.  
 
Odôvodnenie:
Na základe článku 59 a nasledujúcich Zmluvy medzi bývalou Československou socialistickou republikou a bývalou Poľskou ľudovou republikou o právnej pomoci a úprave vzťahov v občianskych, rodinných, pracovných a trestných veciach podpísanej vo Varšave dňa 21. decembra 1987 vo Varšave s poukazom na Protokol medzi vládou Slovenskej republiky a vládou Poľskej republiky o platnosti dvojstranných medzinárodných dohôd medzi Slovenskou republikou a Poľskou republikou uzavretých medzi Československom (Československou republikou, Československou socialistickou republikou, Českou a Slovenskou Federatívnou Republikou) a Poľskom (Poľskou republikou, Poľskou ľudovou republikou) v rokoch 1918 - 1992, podpísaný dňa 8. júla 1993 v Bratislave bolo trestné stíhanie obvineného XXXXX  odovzdané do Poľskej republiky, pričom dňa 17. mája 2016 bolo Okresnej prokuratúre v Čadci doručené rozhodnutie Okresného súdu v XXXXX spisovej značky XXXXX zo dňa 10. marca 2016, ktorým bol  obvinený XXXXX XXXXX  uznaný vinným z trestného činu podľa článku 291 § 1 Trestného zákona, § 64 ods. 1 Trestného zákona Poľskej republiky a bol mu uložený trest odňatia slobody vo výmere 1 rok 2 mesiace.

Podľa čl. 63 vyššie citovanej zmluvy po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok.

 Podľa § 215 odsek  1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku 

Podľa § 9 odsek 1 písm. g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

 Keďže v tomto prípade je trestné stíhanie proti obvinenému XXXXX neprípustné podľa § 9 odsek 1 písm. g) Trestného poriadku z vyššie uvedených dôvodov, rozhodla som tak, ako je uvedené vo výrokovej časti tohto uznesenia a trestné stíhanie som podľa § 215 odsek 1 písm. d) Trestného poriadku zastavila. 
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia cestou Okresnej prokuratúry v Čadci na Krajskú prokuratúru v Žiline. Sťažnosť má odkladný účinok. 
. 

JUDr. Monika Koteková 
prokurátorka